
Indvielse  af  templet  i  Palmyra 

Indvielse  af  templer  over  hele  kloden  er  et  tegn  på  Kirkens  fortsatte  verdensomspændende  vækst,  men  én  særlig 
indvielse  -  i  Palmyra,  New  York  -  har  påvirket  flere  medlemmer  end  nogen  anden  på  grund  af  dette  tempels 
historiske  betydning,  og  fordi  næsten  1,5  million  medlemmer  har  haft  mulighed  for  at  overvære  indvielsen  via 
satellitudsendelse. 


TI  emplet  i  Palmyra  blev  indviet  den  6.  april  2000, 
som  var  2000-året  for  Frelserens  fødsel  og  ligeledes 
170-årsdagen  for  genoprettelsen  af  hans  Kirke  i  de  sidste 
dage. 

Templets  omgivelser  er  i  sig  selv  smukke.  Det  ligger  på 
toppen  af  en  træbevokset  bakke  ude  på  landet  i  den  vest- 
lige del  af  staten  New  York.  Men  den  storslåede  nye  byg- 
ning på  denne  træbevoksede  bakke  bliver  endnu  mere 
imponerende,  når  man  forstår  betydningen  af  dens  place- 
ring. En  af  lundene  på  vestsiden  ligger,  hvor  den  14-årige 
Joseph  Smith  junior  i  1820  lærte,  at  vigtige  velsignelser  og 
beføjelser  fra  Gud  var  gået  tabt  for  menneskeheden.  Den 
nye  bygning  står  i  dag  på  bakken  mod  øst  og  er  Herrens 
hellige;:  hus,  hvor  man  kan  modtage  nogle  af  disse 
velsignelser. 

Præsident  Gordon  B.  Hinckley  tydeliggjorde  stedets  og 
bygningens  betydning,  da  han  ved  fire  sessioner  den  6. 
april  indviede  det  nye  tempel  i  Palmyra,  New  York. 

Ved  indvielsen  af  tempelgrunden  i  Palmyra  den  25.  maj 
1999  sagde  han:  »Jeg  betragter  dette  tempel  som  det  på  sin 
vis  måske  mest  betydningsfulde  i  hele  Kirken.  Det  er  lige 
her  i  den  hellige  lund,  at  det  hele  begyndte.«  Da  præsi- 
dent Hinckley  den  6.  april  i  år  indviede  templet,  sagde 
han:  »Vi  har  kun  set  en  lille  bitte  smule  af  det,  som  vil  ske. 
Dette  er  tiden  for  Guds  store  værk  på  jorden.«  Han  talte 
om  Kirkens  vækst  til  næsten  11  millioner  medlemmer,  og 
han  bar  et  stærkt  vidnesbyrd  om,  at  den  Kirke,  som  profe- 
ten Joseph  Smith  organiserede,  virkelig  er  Jesu  Kristi 
Kirke,  og  at  den  åbenbaring,  som  den  unge  Joseph 
fortalte  om,  virkelig  fandt  sted  i  en  nærliggende  lund. 

Præsident  Hinckley  nævnte  derme  åbenbaring  i  indvi- 
elsesbønnen.  »Denne  forunderlige  begivenhed  delte  det 
forhæng,  der  havde  været  trukket  for  i  århundreder«,  sag- 
de han.  »Denne  vidunderlige  tilsynekomst,  som  er  grund- 
volden i  dit  værk  i  denne  uddeling,  har  bragt  kundskaben 
om  den  eneste  sande  Gud  og  den  opstandne  Herre  tilbage 
til  jorden.  Drengen  Josephs  beskrivelse  af  derme  overvæl- 
dende begivenhed  er  vidunderlig:  >Da  lyset  hvilede  på 
mig,  så  jeg  to  personer,  hvis  glans  og  herlighed  trodser 
enhver  beskrivelse,  stående  over  mig  i  luften.  Den  ene  af 


dem  talte  til  mig,  kaldte  mig  ved  navn  og  sagde,  idet  han 
pegede  på  den  anden:  Denne  er  min  elskede  Søn.  Hør  ham!< 

Kære  Fader,  vi  ved,  at  det  hele  begyndte  her.  Vi  forun- 
dres, og  vi  samles  i  dag  på  dette  sted,  som  blev  helliget 
af  din  tilstedeværelse  og  din  Søns  tilstedeværelse,  for  at 
indvie  Jesu  Kristi  Kirke  af  Sidste  Dages  Helliges  tempel  i 
Palmyra,  New  York,  til  dig  og  til  ham.« 

Præsident  Hinckley  blev  ved  indvielsen  ledsaget  af 
præsident  Boyd  K.  Packer,  der  er  fungerende  præsident 
for  De  Tolv  Apostles  Kvorum  samt  af  ældste  W.  Craig 
Zwick  fra  De  Halvfjerds,  som  er  andenrådgiver  i  område- 
præsidentskabet i  det  nordøstlige  USA. 


Mange  medlemmer  kunne  deltage  i  indvielsen  af  templet  i  Palmyra, 
New  York,  via  direkte  og  forskudt  satellittransmission. 

1200  medlemmer  havde  mulighed 
for  at  overvære  de  fire  indvielsesses- 
sioner  i  selve  templet,  og  omkring  1,5 
millioner  deltog  via  direkte  og  for- 
skudt transmission  i  deres  stavscen- 
tre  i  hele  USA  og  Canada. 

Dagen  inden  indvielsen  havde  det 
sneet,  og  den  6.  april  begyndte  det 


med  stærk  regn  og  kulde.  Men  solen 
brød  klart  igennem  skyerne,  inden 
præsident  Hinckley  og  andre,  som 
deltog  i  hjørnestensceremonien,  tråd- 
te ud  fra  templet  til  denne  del  af  pro- 
grammet. 

Da  Kirkens  ledere  efter  denne  cere- 
moni var  gået  ind  i  templet  igen,  blæ- 


ste det  så  stærkt  op,  at  pressefolkene 
kommenterede,  hvor  godt  det  passe- 
de med  det  midlertidigt  rolige  vejr  og 
solskin. 

Lokale  medlemmer  siger,  at  sam- 
fundets reaktion  på  templet  har  væ- 
ret meget  positiv.  Godt  30  700  besøgte 
templet,  da  der  var  åbenthus.  □ 


Præsident  Hinckley  taler  til  pressen, 
lovgivere  og  diplomater 


Den  8.  marts  blev  præsident  Gordon  B.  Hinckley  den  første  af  Kirkens  præ- 
sidenter, som  har  talt  ved  National  Press  Club  i  Washington  D.C.,  hvor  flere 
statsoverhoveder  har  talt  end  i  nogen  anden  forsamling  i  USA  med  undta- 
gelse af  Det  Hvide  Hus.  Blandt  tilhørere  var  medlemmer  af  Kongressen, 
ambassadører  og  andre  diplomater,  lokale  religiøse  ledere  samt  journalister 
fra  hele  verden.  Her  følger  den  tale,  som  præsident  Hinckley  havde  forbe- 
redt. 


En  stor  tak  til  alle,  som  er  her  i  dag. 
Jeg  er  virkelig  beæret  over  at 
være  sammen  med  jer.  Dette  et  en 
meget  stor  forsamling,  og  det  gør  mig 
lidt  genert,  især  fordi  jeg  ved,  hvem  I 
er,  og  hvad  I  gør. 

Jeg  har  valgt  at  tale  om  Kirken  og 
give  et  indtryk  af  dens  virke.  Vi  har 


nu  flere  medlemmer  uden  for  USA 
end  i  USA,  og  procentdelen  uden  for 
USA  vokser,  selvom  vi  også  oplever 
en  betydelig  vækst  i  USA.  Jeg  tror 
ikke,  at  nogen  anden  Kirke,  der  er  op- 
stået i  Amerika,  har  bredt  sig  så 
stærkt.  Det  er  ikke  mange  år  siden,  at 
vi  overvejende  var  en  Utah-kirke.  Nu 


Præsident  Hinckley  morer  sig  sammen  med  Jack  Cushman,  præsident  for  National  Press  Club. 


findes  vore  medlemmer  overalt  i  det- 
te land  og  i  Canada  og  tværs  over  hele 
verden.  Vi  er  nu  i  mere  end  160  lande. 
Vores  verdensomspændende  med- 
lemskab nærmer  sig  11  millioner. 

Heraf  er  omtrent  fire  millioner 
kvinder,  der  tilhører  det,  som  vi  kal- 
der Kirkens  Hjælpeforening.  Jeg  tror, 
at  det  er  verdens  ældste  kvindeorga- 
nisation, og  måske  den  største.  Den 
har  sine  egne  ledere  og  egen  bestyrel- 
se, og  disse  ledere  er  også  medlem- 
mer af  andre  bestyrelser  og  komiteer  i 
Kirken.  Folk  undrer  sig  over,  hvad  vi 
gør  for  vore  kvinder.  Jeg  vil  fortælle 
jer,  hvad  vi  gør.  Vi  står  til  side  for  dem 
og  betragter  med  forundring,  hvad  de 
udretter. 

Jeg  kan  vist  opsummere  det,  som  vi 
gør  i  verden,  ved  at  fortælle  jer  om  en 
oplevelse  jeg  havde.  Jeg  var  i  Mexico 
City  for  at  tale  til  en  afgangsklasse  på 
den  skole,  som  vi  driver  i  området. 
Jeg  blev  præsenteret  for  en  af  dimit- 
tenderne, en  ung  pige.  Hendes  mor 
og  bedstemor  var  kommet  til  ceremo- 
nien. 

Bedstemoderen  havde  boet  i  skove- 
ne. Hun  havde  aldrig  lært  at  læse  el- 
ler skrive.  Hun  var  helt  og  aldeles  an- 
alfabet. Hendes  datter  havde  gået  lidt 
i  skole,  ikke  ret  meget.  Hun  kunne 
læse  en  avisoverskrift  eller  lignende. 
Nu  kom  denne  smukke,  unge  pige. 

»Vi  prøver  at  gøre  verden  bedre  ved  at  ændre  den  enkeltes  hjerte«,  forklarede 
præsident  Gordon  B.  Hinckley,  da  han  talte  ved  National  Press  Club  om  Kirken  og  dens 
verdensomspændende  vækst. 


Hun  var  en  af  dimittenderne.  Jeg 
spurgte  hende:  »Hvad  skal  du  nu 
lave?« 

Hun  svarede:  »Jeg  har  fået  et  legat 
til  at  læse  medicin  på  universitetet.« 

For  mig  var  det  et  mirakel.  Fra  sko- 
vene og  total  analfabetisme  til  dan- 
nelse og  medicinstudiet  på  tre  gene- 
rationer. Hun  talte  ikke  kun  sit  mo- 
dersmål, spansk,  men  også  engelsk. 
Hun  gav  Kirken  og  alle  dens  pro- 
grammer hele  æren  for  det,  som  var 
sket  for  hende. 

Vi  ved  alle,  at  uddannelse  åbner 
muligheder  for  de  unge.  Derfor  sæt- 
ter vi  den  største  del  af  vore  midler 
ind  på  at  uddanne  vore  unge.  Brig- 
ham  Young  University  i  Provo,  Utah, 
er  vores  flagskib.  Det  er  det  største 
kirkesponserede  private  universitet  i 
Amerika  med  over  28  000  studeren- 
de. Kandidaterne  derfra  er  at  finde 
alle  vegne  i  Amerika  og  endda  verden 
over. 

De  arbejder  på  fakulteter  på  næsten 
alle  store  universiteter  i  USA.  De  har 
forretningsforetagender  og  er  i  de  li- 
berale erhverv  og  i  næsten  ethvert 
hæderlig  erhverv.  Der  er  et  stort  antal 
her  i  Washington,  bl.a.  17  medlemmer 
af  Kongressen,  og  nogle  af  dem  er  her 
i  dag.  Vi  driver  også  andre  skoler. 
Men  vi  kan  ikke  optage  alle,  der  måt- 
te ønske  at  gå  på  disse  af  Kirkens  in- 
stitutioner. Vi  driver  også  religions- 
undervisning i  forbindelse  med  lære- 
anstalterne i  hele  landet.  Her  studerer 
vore  unge  religion  og  har  det  vidun- 
derligt sammen. 

I  Kirkens  første  tid,  da  vore  med- 
lemmer samledes  fra  De  Britiske  Øer 
og  Europa,  oprettede  vore  ledere  det, 
der  blev  kaldt  Kirkens  Emigrations- 
fond.  Kirken  lånte  penge  til  dem,  der 
ikke  havde  tilstrækkelige  midler  til  at 
rejse  til  Utah.  Efterhånden  som  de 
fandt  arbejde,  betalte  de  lånet  tilbage, 
og  dette  blev  en  selvfornyende  fond  i 
al  den  tid,  der  var  behov  for  den. 

I  dag  står  vi  over  for  en  ny  udfor- 
dring. Vi  har  unge  mænd  og  kvinder  i 


u-landene,  mange  af  dem  med  store 
evner,  men  uden  mulighed  for  at  dyg- 
tiggøre sig.  De  kan  ikke  gøre  det  uden 
hjælp.  Vi  hjælper  nu  nogle  og  arbej- 
der på  planer  for  at  hjælpe  mange  an- 
dre med  at  få  en  uddannelse  i  deres 
eget  land.  Vi  tilvejebringer  en  stige, 
hvormed  de  kan  stige  op  over  den  fat- 
tigdom, der  omgiver  dem,  og  få  no- 
get bedre  ud  af  livet,  komme  ind  i  ær- 
bare og  respekterede  stillinger  i  sam- 
fimdet  og  yde  et  betydeligt  bidrag  til 
det  land,  de  bor  i. 

Vi  beskæftiger  os  allerede  med  mi- 
krokreditter,  hvor  vi  låner  små  beløb 
til  dem,  hvor  100, 200  eller  300  dollars 
kan  være  afgørende  for  hele  deres 
fremtid.  Når  vi  yder  en  sådan  kredit, 
bliver  disse  mennesker  iværksættere 
og  bliver  stolte  af  det,  som  de  laver  og 
løfter  sig  selv  ud  af  den  fangenskab, 
som  har  lænket  deres  forfædre  i  gene- 
rationer. Fra  et  bageri  i  Ghana  til  et 
snedkerværksted  i  Honduras  -  vi  gør 
det  muligt  for  folk  at  tilegne  sig  lær- 
dom, som  de  aldrig  havde  drømt  om 
at  få,  og  gør  det  muligt  at  hæve  deres 

AUGUST  2000 

3 


levestandard  til  et  niveau,  som  de 
hidtil  kun  har  haft  et  spinkelt  håb  om. 
Når  Kirken  begiver  sig  ud  i  hele  ver- 
den og  ind  i  fremtiden,  står  vi  over  for 
to  meget  store  problemer.  Det  første 
er  oplæring  af  lokale  ledere.  Alle  vore 
lokale  menigheder  ledes  af  lokale, 
som  er  frivillige,  der  arbejder  i  deres 
normale  job  og  bliver  ved  med  det, 
når  de  fx  kaldes  til  biskop  i  lokale 
menigheder. 

Jeg  har  lige  været  i  Mexico,  og  jeg 
er  forbløffet  over  så  gode  ledere,  vi 
udvikler.  Det  er  mænd  og  kvinder 
med  styrke  og  evner.  De  lærer  hurtigt. 
De  er  pligttro  og  trofaste.  De  er  blevet 
bedre  ægtemænd  og  fædre  og  hustru- 
er og  mødre  pga.  Kirkens  program- 
mer til  styrkelse  af  familien.  De  er  et 
aktiv  for  det  samfund,  de  lever  i,  lige- 
som deres  efterfølgende  generationer 
vil  blive.  Det  er  det  vidunderlige  ved 
dette  værk.  Når  man  påvirker  en 
mands  tilværelse  i  denne  generation, 
vil  denne  påvirkning  føles  i  flere  ge- 
nerationer. 

Det  andet  problem,  som  vi  står 


over  for,  er  at  skaffe  kirkebygninger, 
fordi  vi  vokser  så  hurtigt  i  disse  om- 
råder. Vi  bygger  næsten  400  nye  kir- 
kebygninger om  året.  Det  er  en  enorm 
opgave.  Det  er  et  overordentligt  stort 
ansvar.  Men  vi  skal  klare  det,  og  det 
gør  vi.  Nogle  af  disse  kirkebygninger 
er  ret  små,  og  mange  af  dem  er  store. 
De  er  alle  sammen  flotte.  De  vedlige- 
holdes godt.  De  har  smukke  omgivel- 
ser. De  er  et  plus  for  ethvert  samfund, 
hvor  de  findes.  Og  de  bliver  et  vidun- 
derligt eksempel  for  medlemmerne. 

For  30  år  siden  havde  jeg  ansvaret 
for  vores  arbejde  i  Sydamerika.  Jeg 
husker  første  gang,  jeg  tog  til  Santia- 
go i  Chile.  Der  var  måske  100  med- 
lemmer af  Kirken  i  hele  landet.  Vi 
havde  en  lille  skole  med  omkring  10 
elever,  som  mødtes  i  en  lillebitte  byg- 
ning, der  ikke  var  meget  større  end  et 
skur.  For  kort  tid  siden  var  jeg  i  Santi- 
ago igen  og  talte  til  en  forsamling  på 
et  stort  fodboldstadium  med  57500 
tilstedeværende.  Jeg  kunne  knap  nok 
tro  mine  egne  øjne. 

De  var  velklædte,  rene  og  pæne.  De 
røg  ikke,  ikke  én  af  dem.  De  drak 
ikke,  ikke  én  af  dem.  De  var  der  over- 
vejende sammen  med  deres  familie, 
far,  mor  og  børn.  Der  findes  ingen  ge- 
nerationskløft mellem  sådanne  men- 
nesker. Der  hersker  kærlighed,  ære  og 
respekt  i  familien.  Dette  er  resultatet 
af  Kirkens  undervisning  og  familie- 
programmer. 

Enhver  god  borger  er  en  styrke  for 
landet.  Med  denne  antagelse  tøver  jeg 
ikke  med  at  sige,  at  Chile  er  bedre  på 
grund  af  vores  tilstedeværelse,  og  det 
samme  sker  i  alle  andre  lande,  hvor  vi 
virker. 

Min  filosofi  er,  at  alle,  der  kommer 
ind  i  denne  Kirke,  straks  bør  få  en 
ven,  der  kan  hjælpe  vedkommende 
med  at  finde  sig  til  rette,  og  også  bør 
have  et  ansvar  i  Kirken,  som  kan  give 
udvikling. 

Det  geniale  ved  vores  værk  er,  at  vi 
forventer  noget  af  vore  medlemmer. 
De  udvikler  sig,  når  de  tjener,  og  der 


er  masser  af  muligheder  for  udfor- 
dringer. 

Vi  har  ikke  et  professionelt  præste- 
skab. Ingen  af  os,  der  er  ledere  i  den- 
ne Kirke,  har  nogen  sinde  fået  en  for- 
mel religiøs  uddannelse.  Vi  besidder 
måske  ikke  den  politur,  som  menne- 
sker med  en  sådan  uddannelse  har, 
men  vi  tjener  med  begejstring  for 
værket  og  med  kærlighed  til  menne- 
sker, som  er  vidunderligt  at  være  vid- 
ne til  og  inspirerende  at  opleve. 

Vi  tror  på  det  gamle  ordsprog,  at 
mange  hænder  letter  byrden.  Vi  har 
et  lægpræsteskab,  og  enhver  værdig 
mand  kan  modtage  dette  præstedøm- 
me. Alle  biskopper  i  Kirken  har  to 
rådgivere,  der  er  pligttro  og  dygtige 
mænd,  til  at  hjælpe  sig.  Ingen  er  pro- 
fessionelle, men  alle  er  pligttro.  Bi- 
skopper tjener  i  en  periode  på  om- 
kring fem  år.  Derefter  afløses  de,  og 
nogle  andre  kommer  i  deres  sted.  Re- 
sultatet er  en  konstant  udvikling  af 
ledere  og  en  fornyende  styrke  af  le- 
derskab. De,  der  bliver  afløst  som  bi- 
skop, får  andre  opgaver.  Der  er  mu- 
lighed for,  at  alle  kan  tjene  i  overens- 
stemmelse med  deres  evner. 

Vores  omfattende  missionærpro- 
gram opbygger  ledere,  mens  mænd 
og  kvinde  stadig  er  unge.  Vi  har  nu 
næsten  60  000  missionærer,  der  tjener 
i  hele  verden,  og  hver  og  en  af  dem  er 
det  på  frivillig  basis.  De  fleste  er  unge 
mænd,  og  nogle  er  unge  kvinder,  og 
vi  har  nogle  få  pensionistægtepar.  De 
tjener  i  halvandet  til  to  år. 

Jeg  mødte  to  unge  kvinder  for  ny- 
lig. De  kommer  begge  fra  Mongoliet, 
og  de  er  missionærer  i  denne  Kirke  og 
tjener  i  Salt  Lake  City.  Vi  sender  mis- 
sionærer fra  Salt  Lake  og  andre  steder 
i  Staterne  til  Mongoliet  og  andre  ste- 
der, og  nogle  kommer  hertil  fra  så- 
darme  steder  og  får  indblik  i  vores 
kultur.  De  lærer  engelsk.  De  ser  Kir- 
ken, hvor  den  er  stærkest.  De  vil  ven- 
de tilbage  til  deres  fædreland  og  være 
meget  anderledes,  end  de  var,  da  de 
kom. 

Som  I  ved,  bliver  De  Olympiske 
Vinterlege  afholdt  i  Salt  Lake  City  i 
2002.  Hvis  vi  bliver  bedt  om  det,  vil  vi 
ikke  have  noget  besvær  med  at  tilby- 
de dygtige  oversættere  og  tolke  til  de 
mange  sprog,  som  vil  være  repræsen- 
teret. 

Jeg  kan  gå  ned  ad  gaden  i  Salt  Lake 
City  og  møde  mennesker,  der  taler 
snesevis  af  sprog  -  spansk,  portugi- 
sisk, tysk,  fransk,  italiensk,  dansk, 
hollandsk,  svensk,  norsk,  finsk,  rus- 
sisk, albansk,  tjekkisk,  slovakisk,  ser- 
bisk, japansk,  kinesisk  (både  manda- 
rin og  kantonesisk),  mongolsk,  estisk 
diverse  dialekter  af  filippinsk  osv.  Jeg 
synes,  at  det  er  et  fantastisk  fænomen. 
De  har  alle  lært  disse  sprog  på  deres 
mission.  Og  de  har  lært  sproget  i  det 
land,  som  de  har  tjent  i,  de  har  haft 
missionærkammerater,  som  er  ind- 
fødte i  disse  lande,  som  til  gengæld 
har  lært  engelsk  af  dem.  Denne  gensi- 
dige næring  af  sprog  og  kulturer  er 
noget  helt  fantastisk.  Konflikter  op- 
står af  uvidenhed  og  mistænkelighed. 
Når  vi  lærer  mennesker  fra  andre  kul- 
turer at  kende  og  at  holde  af  dem,  vil 
vi  komme  til  at  elske  dem.  Fredens 
sag  styrkes  på  en  hel  reel  måde  i  dette 
fantastiske  program,  som  vi  fremmer. 
Vi  har  nu  333  missioner  i  hele  verden. 
Hver  af  dem  er  en  bro  til  bedre  forstå- 
else blandt  mennesker,  og  til  større 
værdsættelse  af  andre  kulturer. 

Og  nu  til  noget  andet.  Vi  har  længe 
prøvet  at  tage  os  af  vore  egne,  som  er 
i  nød.  Vi  driver  store  landbrugspro- 
jekter, ikke  kun  i  USA,  men  også  i  an- 
dre lande,  for  at  sikre  folk  mod  tider 
med  økonomisk  nød  og  katastrofer  af 
enhver  art.  I  vores  Kirkes  velfærds- 
program  har  vi  mejerier,  bagerier, 
konservesfabrikker,  slagterier  og  an- 
dre faciliteter,  som  på  enhver  måde  er 
moderne,  der  skal  dække  de  nødsted- 
tes behov.  Vi  har  biskoppernes  for- 
rådshuse,  der  minder  om  supermar- 
keder, men  der  er  ingen  kasseappara- 
ter. De  skal  tjene  de  fattige.  Vi  prøver 
også  at  hjælpe  dem,  der  befinder  sig  i 

grusomme  problemer  på  grund  af 
krig,  jordskælv,  oversvømmelse,  tør- 
ke og  andre  katastrofer.  Mermeskers 
lidelser  hvor  som  helst  og  blandt  et 
hvilket  som  helst  folk  er  noget,  vi 
straks  må  tage  os  af.  Vi  har  vores  egen 
sidste  dages  helliges  velgørenhedsor- 
ganisation, og  vi  har  arbejdet  sam- 
men med  andre  private  foretagender 
om  at  yde  humanitær  hjælp  -  bl.a. 
den  katolske  hjælpeservice,  Mercy 
Corps  International,  Det  Amerikan- 
ske Røde  Kors,  Røde  Halvmåne,  Frel- 
sens Hær,  Habitat  for  Humanity  og 
andre  grupper  i  hele  verden. 

I  dag,  netop  i  dag,  ligesom  de  for- 
gående dage,  har  to  helikoptere  fløjet 
rednings-  og  nødhjælp  over  over- 
svømmelserne i  Mozambique  og 
Zimbabwe.  Da  regeringerne  i  den  del 
af  verden  sagde,  at  de  ikke  kunne 
gøre  mere,  lejede  vi  to  helikoptere  til 
et  stort  beløb  til  at  udføre  redningsak- 
tioner. Derudover  har  vi  sendt  kon- 
tanter, og  der  er  mad,  tøj  og  medicin 
på  vej  til  disse  lidende  mennesker.  De 
mennesker,  som  vi  hjælper,  er  ikke 
vore  medlemmer.  Vores  humanitære 
indsats  går  langt  ud  over  vore  egne 
medlemmer  og  velsigner  ofre  for  krig 
og  naturkatastrofer,  hvor  end  de  måt- 
te forekomme. 

Alene  sidste  år  sendte  vi  humani- 
tær hjælp  til  829  projekter  i  101  lande, 
og  vi  gav  11,2  millioner  dollars  i  kon- 
tanter og  44  millioner  dollars  i  hjæl- 
pemidler til  en  samlet  sum  af  55,2  mil- 
lioner dollars.  Jeg  vil  gerne  have  lov 
til  at  antyde,  at  dette  ikke  er  nogen  lil- 
le indsats.  Og  omkostningerne  var 
blevet  meget  højere,  hvis  det  ikke 
havde  været  for  de  mange  frivillige, 
som  pakkede  tingene  i  Salt  Lake  City 
og  . . .  dem,  der  pakkede  dem  ud  på 
distributionsstederne. 

Vi  har  gravet  brønde  i  afrikanske 
landsbyer,  skaffet  mennesker  mad,  tøj 
og  husly.  Vi  har  ydet  hjælp  ved  bran- 
den i  Mexico  i  1990,  ved  cyklonen  i 
Bangladesh  i  1991,  ved  jordskælvet  i 
Kina  i  1991,  ved  borgerkrigen  i  Bosni- 


en i  1992,  i  Rwanda  i  1994,  i  Nordko- 
rea i  1996-1998,  i  Mellemamerika  i 
1998  og  i  Kosovo  i  1999,  og  i  dag  yder 
vi  stor  hjælp  til  Venezuela,  Mozam- 
bique og  Zimbabwe. 

Tiden  tillader  ikke,  at  jeg  taler  om 
de  mange  bestræbelser,  vi  har  gjort  os 
for  at  hjælpe  mennesker  i  USA,  som 
er  i  nød.  Lad  det  være  nok  at  sige,  at 
vi  har  været  glade  for  at  hjælpe  man- 
ge amerikanere,  som  er  blevet  offer 
for  oversvømmelser,  orkaner  og  tor- 
nadoer. 

Og  endnu  en  ting.  Vores  slægtshi- 
storiske  bibliotek  i  Salt  Lake  City  er 
nu  verdens  største.  Der  findes  filial- 
biblioteker i  hele  dette  land  og  i  andre 
lande.  De  er  åbne  for  enhver,  uanset 
tro  eller  religiøs  overbevisning.  Over 
halvdelen  af  de  mennesker,  der  bru- 
ger dem,  tilhører  ikke  vores  tro.  Men- 
nesker overalt  ønsker  at  lære  deres 
rødder  at  kende.  Vores  slægtshistori- 
ske  web-side  har  omkring  otte  millio- 
ner besøgende  hver  dag.  Jeg  tror,  at  vi 
har  oplysninger  om  forfædre  til  en- 
hver mand  og  kvinde  i  denne  sal . . . 

Jeg  har  kun  haft  tid  til  at  berøre 
nogle  få  af  de  mange  ting,  som  vi  prø- 
ver at  gøre,  men  jeg  håber,  at  jeg  har 
givet  et  lille  indblik  i  vore  aktiviteter  i 

forbindelse  med  vores  vækst  verden 
over.  Det  er  vores  ønske  over  alt  at 
gøre  dårlige  mennesker  gode  og  gode 
mennesker  bedre.  Hvor  end  vi  kom- 
mer hen,  går  vi  ind  ad  hoveddøren. 
Vore  repræsentanter  ærer  lovene  i  de 
lande,  som  de  rejser  til,  og  lærer  men- 
neskene at  være  gode  borgere.  Vi  un- 
derviser, vi  oplærer,  vi  opbygger,  vi 
uddanner,  vi  giver  mulighed  for 
vækst  og  udvikling.  Vi  giver  håb  til 
dem  uden  håb,  og  der  er  intet  større, 
man  kan  give  en  mand  eller  en  kvin- 
de, end  håb. 

I  spørger,  hvordan  alt  dette  er  ble- 
vet udrettet.  Det  kræver  penge,  siger 
I.  Hvor  kommer  de  fra? 

De  kommer  fra  overholdelse  af  den 
ældgamle  tiendelov.  Ligesom  Abra- 
ham betalte  tiende  til  Melkisedek, 
den  store  ypperstepræst  i  Det  Gamle 
Testamente,  betaler  vore  medlemmer 
tiende  til  Herrens  værk.  De  gør  det 
med  glæde,  med  tro  og  med  Malaki- 
as'  løfte  om,  at  Gud  vil  åbne  himlens 
vinduer  og  udøse  velsignelser  over 
dem.  Vi  lader  ikke  hatten  gå  rundt,  vi 
spiller  ikke  banko.  Vi  betaler  tiende 
og  kan  bære  vidnesbyrd  om  Herrens 
godhed. 

Denne  lov  er  beskrevet  med  få  ord  i 


vore  skrifter.  Sammenlign  dem  med 
USA's  skattevæsens  regler  og  forord- 
ninger. Vi  er  en  kirke,  en  kirke  hvis 
navn  indeholder  Herren  Jesu  Kristi 
navn.  Vi  bærer  vidnesbyrd  om  ham, 
og  det  er  hans  eksempel  og  hans  lær- 
domme, som  vi  prøver  at  følge.  Vi  vi- 
ser kærlighed.  Vi  bringer  fred.  Vi  prø- 
ver ikke  at  nedrive  nogen  anden  kirke. 
Vi  anerkender  det  gode,  som  de  gør.  Vi 
har  arbejdet  sammen  med  dem  på 
mange  områder,  og  det  vil  vi  blive 
ved  med.  Vi  står  som  hans  tjenere.  Vi 
anerkender,  at  vi  ikke  kunne  udrette 
det,  som  vi  gør,  uden  den  Almægti- 
ges hjælp.  Vi  ser  til  ham  som  vor  Fa- 
der og  vor  Gud  og  vores  altid  tilste- 
deværende hjælper,  idet  vi  prøver  at 
gøre  verden  bedre  ved  at  ændre  den 
enkeltes  hjerte. 

Mange  tak,  mine  kære  venner. 

En  spørgerunde  fulgte  præsident 
Hinckleys  tale.  Jack  Cushman  fra  New 
York  Times,  og  præsident  for  National 
Press  Club,  læste  spørgsmålene  fra  tilhø- 
rerne. Her  følger  nogle  udsnit  af  nogle  af 
disse  spørgsmål  og  svar: 

Spørgsmål:  Det  er  måske  det  mest 
almindelige  spørgsmål. . .  hvilken  rol- 
le vil  politik  få  for  Kirken  og  dens 
medlemmer? 

Svar:  Selve  Kirken  som  institution 
blander  sig  ikke  i  politik,  og  den  tilla- 
der heller  ikke,  at  dens  bygninger  el- 
ler faciliteter  bruges  til  politiske  for- 
mål. Vi  blander  os  dog,  hvis  der  er 
tale  om  et  moralsk  spørgsmål  eller 
noget,  som  kommer  på  den  lovgiv- 
ningsmæssige dagsorden,  der  direkte 
påvirker  Kirken.  Vi  siger  til  vore  med- 
lemmer, der  er  borgere  i  dette  land  og 
andre  lande,  at  de  som  enkeltperso- 
ner har  et  ansvar  over  for  samfundet 
om  at  bruge  deres  stemmeret,  og  der- 
ved bliver  de  meget  aktive. 

Men  som  sagt,  som  Kirke  blander 
vi  os  ikke  i  skattemæssige  spørgs- 
mål eller  nogen  andre  former  for 
lovgivning,  medmindre  der  er  tale 
om  et  moralsk  spørgsmål,  som  vi 
mener  har  stor  betydning,  eller  no- 


get, som  kan  være  rettet  mod  Kirken. 

Spørgsmål:  Hvorfor  vokser  Kirken 
så  hurtigt? 

Svar:  Den  vokser  så  hurtigt,  fordi 
den  har  det  hverv  at  gå  ud  i  alverden 
og  undervise  alle  nationer,  slægter, 
tungemål  og  folk  i  evangeliet.  Vi  be- 
tragter det  som  et  guddommeligt 
hverv,  og  vi  arbejder  meget  intenst  på 
det,  og  samtidig,  mens  vi  gør  dette, 
mener  vi,  at  vi  udretter  noget  godt.  Vi 
mener,  at  vi  forbedrer  menneskers  liv. 
Vi  mener,  at  vi  gør  dem  til  stærkere, 
mere  retskafne  og  bedre  mennesker. 

Spørgsmål:  Når  De  ser  fjernsyn  og 
ser,  hvad  der  vises  der,  og  i  film,  føler 
De  så,  at  I  taber  korstoget  eller  kri- 
gen? 

Svar:  Nej.  Jeg  mener  ikke,  at  vi  ta- 
ber krigen.  Jeg  mener,  at  vi  vinder  kri- 
gen. Jeg  er  optimist.  Jeg  tror,  at  fremti- 
den ser  godt  ud.  Vi  har  mange  proble- 
mer, som  vi  skal  tage  os  af,  meget 
alvorlige  problemer.  Den  amerikan- 
ske familie  har  problemer.  Det  tror  jeg 
ikke,  at  nogen  kan  betvivle.  Vi  har 
problematiske  ting  som  bander,  nar- 
kotika og  alt  andet  af  den  slags,  men 
trods  alt  dette  er  der  så  mange  gode 
mennesker  i  dette  land,  så  mange 
mennesker,  der  ønsker  at  gøre  det 
rette,  at  jeg  er  fuld  af  optimisme  for 
fremtiden.  Jeg  tror  ikke,  at  vi  er  på  vej 
til  ruin  eller  vanskeligheder.  Jeg  tror, 
at  vi  gør  lidt  fremskridt  hver  dag,  og 
vi  bør  være  taknemmelige  for  mulig- 
heden og  gøre  lidt  ekstra. 

Spørgsmål:  Vil  De  gerne  fortælle  os 
lidt  om  Deres  bog  (Standing  for  so- 
mething).. .  Hvorfor  har  De  skrevet  en 
bog,  som  ikke  handler  om  jeres  Kir- 
ke? Hvad  prøver  De  at  opnå  med 
derme  bog? 

Svar:  Vi  ønskede  at  nå  længere  ud 
til  andre  mermesker.  Jeg  taler  om  vær- 
dier i  denne  bog,  dyder  . . .  Jeg  taler 
om  mange  af  disse  ting,  som  jeg  me- 
ner er  meget,  meget  vigtige...  Det  er 
ikke  en  bog  om  religion,  men  det  er 
en  bog  om  dyder  og  værdier,  som  er 
en  del  af  religion.  Evangeliets  lær- 

domme  bærer  frugt  i  folks  dydige  le- 
vevis. Ved  at  omtale  disses  tilværelse 
håber  jeg  at  opnå  noget  godt  ved  at 
nå  ud  til  mennesker,  som  måske  ikke 
er  interesseret  i  vores  religion,  men 
som  er  interesseret  i  vores  indstilling 
til  og  standpunkter  på  nogle  af  disse 
værdier,  som  for  evigt  vil  gavne  dette 
land  og  mennesker  i  hele  verden. 

Spørgsmål:  Synes  De,  at  Kirkens 
image  ændrer  sig  hurtigt  eller  lang- 
somt? Arbejder  De  på  at  ændre  den 
måde,  hvorpå  folk  uden  for  betragter 
Kirken? 

Svar:  Hele  tiden  -  vi  prøver  at  op- 
bygge forståelse.  Som  jeg  nævnte  i 
min  tale,  fører  uvidenhed  til  misfor- 
ståelser. Når  vi  ikke  ved,  hvordan  an- 
dre handler,  [og]  hvad  de  tror,  betrag- 
ter vi  dem  med  mistillid.  Når  vi  lærer 
dem  bedre  at  kende,  bliver  derme 
mistillid  til  værdsættelse,  og  jeg  me- 
ner, at  det  er  det,  som  vi  prøver  at 
gøre  og  opnå.  Når  man  sammenlig- 
ner med  for  100  eller  150  år  siden, 
lever  vi  en  verden,  som  forstår  os 
temmelig  godt  og  værdsætter  os,  me- 
ner jeg.  Vi  er  fri  for  fortidens  frygteli- 
ge forfølgelse.  Vi  lever  i  en  ny  tid, 
hvor  velviljen  lyser  på  Kirken  og 
hjælper  os  med  at  udbrede  vores 
værk  verden  over. 

Spørgsmål:  Og  man  hører  allige- 
vel, endda  fra  andre  kristne  trosret- 
ninger, at  jeres  Kirke  ikke  er  en  kristen 
kirken. 

Svar:  Selve  Frelserens  navn  er  vo- 
res Kirkes  navn.  Jeg  forstår  ikke, 
hvordan  de  på  nogen  måde  kan  sige 
det.  Det  Nye  Testamente  er  grund- 
læggende hellig  skrift  for  os.  Derud- 
over har  vi  Mormons  Bog,  som  bliver 
endnu  et  vidne  om  Jesus  Kristus.  Jeg 
forstår  ikke,  hvorfor  de  har  den  ind- 
stilling, men. . .  vores  Kirke  er  det  gen- 
oprettede evangelium.  Vi  har  visse 
forskelle.  Det  bekymrer  vi  os  ikke  så 
meget  over.  Vi  koncentrerer  os  blot 
om  vores  værk,  taler  positivt,  undervi- 
ser positivt,  arbejder  bekræftende  og 
gør  verden  til  et  bedre  sted  at  leve.  □ 


Yderligere  ideer  til  fællestid 
i  august  2000 


TJ  ølgende  er  yderligere  ideer  til 
J.  fællestid,  som  Primarys  ledere 
kan  bruge  sammen  med  de  ideer  til 
fællestid,  der  er  trykt  i  Liahona, 
august  2000.  Vedrørende  instrukti- 
oner og  aktiviteter,  der  hører  til 
disse  ideer,  henvises  til  »Et  smukt 
vævet  tæppe«  på  side  4  og  5  i  Lille 
Liahona. 

Bemærk:  Fokusér  på  de  evan- 
geliske standarder,  der  bør  læg- 
ges vægt  på  i  jeres  Primary  -  og 
hjælp  børnene  med  at  lære  dem 
udenad. 

1.  »Jeg  vil  være  ærlig  over  for 
min  himmelske  Fader,  andre  og 
mig  selv.«  Spørg  børnene  om, 
hvad  det  vil  sige  at  være  ærlig. 
Lad  dem  svare.  Fortæl  dem  om 
en  familie,  der  er  på  ferie,  som 
standsede  for  at  købe  noget  at 
drikke  i  en  automat.  De  lagde 
mønterne  i,  trykkede  på  knap- 
pen, og  så  kom  der  to  dåser  ud  i 
stedet  for  en  -  og  de  fik  pengene 
tilbage!  Børnene  blev  rigtig  gla- 
de. Så  spurgte  deres  far:  »Vil  I 
gøre  jer  til  tyv  for  sådan  en  smu- 
le penge?«  Spørg  børnene  om, 
hvad  de  tror,  at  familien  gjorde. 
Tal  om  svarene.  Lav  nogle  pa- 
pirstrimler i  forvejen  med  andre 
situationer,  hvor  børnene  kunne 


få  deres  ærlighed  sat  på  prøve. 
Få  et  barn  til  at  læse  situationen 
op,  og  lad  resten  svare.  Hjælp 
børnene  med  at  lære  deime 
evangeliske  standard  ved  at 
skrive  første  bogstav  i  hvert  ord 
på  tavlen  eller  på  et  stort  stykke 
papir.  Peg  på  de  relevante  bog- 
staver, når  I  siger  hvert  ord. 
Gentag  standarden  flere  gange, 
og  lad  børnene  gentage  den, 
indtil  de  ikke  længere  behøver 
oversigten.  Få  nogle  frivillige  til 
at  rejse  sig  og  sige  ét  ord  i  stan- 
darden. Vælg  dernæst  nogle  til- 
fældige børn,  så  alle  skal  være 
klar  med  det  rigtige  svar,  når  de 
bliver  spurgt.  Slut  af  med  at  syn- 
ge en  sang  eller  salme  om  ærlig- 
hed. 

2.  Mange  salmer  og  primary- 
sange kan  hjælpe  os  med  at  hu- 
ske og  efterleve  »Mine  evangeli- 
ske standarder«.  Når  I  taler  om 
hver  standard,  kan  I  bede  børne- 
ne om  at  foreslå  nogle  primary- 
sange, som  handler  om  den. 
Ellers  kan  I  synge  sange  eller 
salmer,  som  har  med  de  forskel- 
lige standarder  at  gøre,  og  spør- 
ge børnene  om,  hvilken  evange- 
lisk standard  som  passer  dertil. 
Syng  hver  sang  på  forskellige 


måder:  Stående,  gående  på  ste- 
det, pigerne  synger  en  frase, 
drengene  synger  en  frase,  lærer- 
ne synger,  de  gætter  en  sang  ud 
fra  en  rytme  eller  hører  kim  de 
første  tre  toner  osv.  Lav  en  enkel 
kalender  for  måneden  til  hvert 
barn.  Lad  børnene  udfylde  må- 
nedens navn  og  ugedagene.  Lad 
hvert  barn  male  på  sin  egen  ka- 
lender. Motivér  dem  til  at  hæn- 
ge kalenderne  op  derhjemme. 
Få  børnene  til  hver  aften  at  skri- 
ve eller  tegne,  hvad  de  har  gjort 
den  dag  for  at  følge  »Mine  evan- 
geliske standarder«.  Giv  hvert 
barn  en  kopi  af  standarderne, 
som  de  kan  hænge  ved  siden  af 
kalenderen  (se  Lille  Liahona, 
april  1999,  s.  8-9).  Bær  vidnes- 
byrd for  børnene  om  de  vigtige 
evangeliske  principper,  som  de 
lærer.  Bed  også  musiklederen 
om  at  bære  sit  vidnesbyrd. 

3.  Yderligere  materialer: 
»Amanda  Olesen,  VDR-spej- 
der«.  Lille  Liahona,  aug.  2000, 
s.  6-8,  »Sandhedens  øjeblik«. 
Lille  Liahona,  aug.  2000,  s.  9, 
»Tempelforberedelsesspil«,  Lille 
Liahona,  aug.  1999,  s.  8-9,  »Vælg 
selv«.  Lille  Liahona,  aug.  1999, 
s.  10-11.  □ 

PERSPEKTIVER  FRA  DET  ARONSKE  PRÆSTEDØMME 


Meningsfyldte  AP-aktiviteter 

Fra  Det  Præsiderende  Biskopråd  og  Unge  Mænds  hovedpræsidentskab 


Meningsfyldte  GUF-aktiviteter 
giver  unge  mænd  mulighed 
for  at  lære,  tjene  og  more  sig  sammen 
med  venner  og  ledere  i  et  sundt  og 
sikkert  miljø.  Disse  aktiviteter  bliver 
»fælles  oplevelser  med  gensidig  re- 
spekt og  støtte«  {Kirkens  Instruktions- 
håndbog,  Bog  2:  Ledere  i  præstedømmet 
og  hjælpeorganisationerne,  1998,  s.  187). 

I  denne  hensigt  opfordrer  vi  alle 
præsidentskaber  for  Unge  Mænd  til 
under  deres  biskopråds  ledelse  effek- 
tivt at  bruge  komiteen  for  det  Aron- 
ske Præstedømme  og  biskoprådets 
ungdomskomité  i  planlægningen, 
fastsættelsen  og  udføringen  af  AP-ak- 
tiviteter, som  styrker  de  unge  mænd  i 
evangeliet.  Nøje  tilrettelæggelse  og 
forberedelse  vil  gøre  AP-aktiviteterne 
til  en  god  oplevelse  for  alle  de  unge 


mænd  og  sørge  for,  at  det  ikke  kun 
bliver  en  uovervåget  sportsaften. 

Lederne  kan  især  prøve  at  finde 
måder,  hvorpå  de  kan  underbygge 
evangeliets  principper,  som  der  belæ- 
res om  i  lektionerne  om  søndagen.  En 
lektion  i  præstedømme  om  at  respek- 
tere kvinder  kan  for  eksempel  følges 
af  en  APUP-aktivitet  med  det  formål 
at  vise  alle  kvinder  respekt,  det  være 
sig  mødre,  søstre  eller  unge  piger. 

Lederne  i  Unge  Mænd  skal  sørge 
nøje  for,  at  der  er  voksne  til  stede,  for 
sikkerheden,  for  passende  påklæd- 
ning og  soignering  og  at  bringe  de 
unge  hjem  til  aftalt  tid.  Forældrene 
bør  informeres  om  planlagte  begiven- 
heder, så  de  kan  motivere  deres  søn- 
ner til  at  deltage.  Nogle  GUF-aktivi- 
teter kan  arrangeres,  så  de  omfatter 


andre  familiemedlemmer.  Hvis  det  er 
muligt,  bør  alle  ungdomsaktiviteter 
afholdes  på  en  GUF-aften  frem  for  at 
afholde  flere  aktiviteter  i  ugens  løb. 

Lederne  kan  styrke  GUF  ved  at  af- 
holde et  formøde,  hvor  et  medlem  af 
biskoprådet  præsiderer.  Præsternes 
kvorumsassistenter  og  medlemmer  af 
Laurbærklassens  præsidentskab  skif- 
tes til  at  lede.  »Formødet  bør  omfatte 
en  sang  og  en  bøn  og  kan  også  omfat- 
te taler,  musikopførelser  og  mulighe- 
der for,  at  de  unge  kan  dele  deres 
talenter  og  vidnesbyrd  med  andre« 
{Kirkens  Instruktionshåndhog,  Bog  2, 
s.  187). 

Effektive  GUF-aftener  styrker  søn- 
dagens lektioner,  giver  mulighed  for 
at  tjene  og  giver  et  afpasset  aktivitets- 
program. □ 

PERSPEKTIVER  FRA  DET  MELKISEDEKSKE  PRÆSTEDØMME 


Velsignelserne  ved  familieaften 

Fra  Det  Første  Præsidentskab  og  De  Tolv  Apostles  Kvorum 


I juni  1915  opfordrede  Det  Første 
Præsidentskab  medlemmerne  til 
regelmæssigt  at  afholde  familieaften. 
De  lovede,  at  der  ville  komme  store 
velsignelser,  hvis  de  hellige  adlød 
dette  råd.  Præsident  Gordon  B. 
Hinckley  mindes,  hvordan  hans  egen 
far  tog  imod  profetens  råd:  »Min  far 
[Bryant  S.  Hinckley]  sagde,  at  vi  skul- 
le [holde  familieaften].  Vi  opvarmede 
dagligstuen,  hvor  mors  flygel  stod, 
og  gjorde  som  Kirkens  præsident 
havde  bedt  os  om. 

Vi  var  elendige  til  at  optræde  som 
børn.  Vi  kunne  gøre  alle  mulige  ting 
sammen,  når  vi  legede,  men  når  vi 
skulle  prøve  at  synge  en  solo  foran  de 
andre,  var  det  som  at  få  is  til  at  lade 


være  med  at  smelte  på  komfuret.  I 
begyndelsen  lo  vi  og  kom  med  be- 
mærkninger om  hverandres  optræ- 
den. Men  vore  forældre  holdt  fast. 
Vi  sang  sammen.  Vi  bad  sammen.  Vi 
lyttede  roligt,  mens  mor  læste  hi- 
storier fra  Bibelen  og  Mormons  Bog. 
Far  fortalte  os  historier  fra  sin  hu- 
kommelse ... 

Ud  af  disse  enkle  små  møder  af- 
holdt i  dagligstuen  i  vores  gamle 
hjem,  kom  der  noget  ubeskriveligt  og 
vidunderligt.  Vores  kærlighed  til  vore 
forældre  tog  til.  Vores  kærlighed  til 
vore  søskende  blev  forøget.  Vores 
kærlighed  til  Frelseren  blev  styrket. 
En  påskønnelse  for  enkel  godhed 
voksede  i  vore  hjerter.  Disse  vidiin- 


derlige  ting  skete,  fordi  vore  forældre 
fulgte  et  råd  fra  Kirkens  præsident. 
Jeg  har  lært  noget  virkelig  vigtigt  af 
dette«  (»Nogle  lektier  jeg  lærte  som 
dreng«.  Stjernen,  juli  1993,  s.  56). 

Forældre  i  dag  rådes  også  til  at  føl- 
ge profeternes  råd  og  nyde  velsignel- 
serne ved  at  holde  familieaften  (se 
brev  fra  Det  Første  Præsidentskab, 
11,  feb.  1999;  se  også  Liahona,  dec. 
1999,  s.  1).  Kvorumsledere  kan  drage 
nytte  af  ved  kvorumsmødet  den  før- 
ste søndag  i  måneden  at  gennemgå 
og  tale  om  præsident  Hinckleys  erfa- 
ring. Kvorumsmedlemmer  kan  også 
drage  nytte  af  at  drøfte,  hvordan  de 
kan  forbedre  deres  egne  familieafte- 
ner. □ 

»Lykken  findes  i  hjemmet«, 
bekræfter  præsident  Monson 


Lykken  består  ikke  af  en  overflod  af  luksus,  verdens  opfattelse  af  »nydel- 
se«. »Lykken  findes  i  hjemmet«,  sagde  præsident  Thomas  S.  Monson,  før- 
sterådgiver i  Det  Første  Præsidentskab,  ved  en  satellitudsendelse  for  missi- 
onærer den  20.  februar. 


Firesiden  på  30  minutter  blev 
transmitteret  via  Kirkens  satellit- 
system til  stavscentre  i  Nordamerika 
og  for  første  gang  til  steder  i  hele 
Latinamerika.  Udsendelsen  kunne 
også  ses  i  Puerto  Rico,  Jamaica,  Haiti, 
Bahamaøeme  og  Den  Dominikanske 
Republik.  Kirken  i  Vesteuropa,  Skan- 
dinavien og  på  De  Britiske  Øer 
modtog  udsendelsen  nogle  få  dage 
senere. 

Stavene  i  alle  disse  områder  opfor- 
dredes til  at  organisere  åbent  hus  mis- 
sionærprogrammer i  forbindelse  med 
udsendelsen.  Det  var  en  mulighed 
for,  at  medlemmerne  kunne  præsen- 


tere venner  fra  andre  trosretninger  el- 
ler mindre  aktive  venner  for  evange- 
liet og  de  styrkende  velsignelser,  som 
det  giver  familier. 

»Vi  husker  alle  vores  barndoms- 
hjem«, sagde  præsident  Monson. 
»Hjemmet  er  vores  livs  laboratorium, 
og  det,  som  vi  lærer  der,  afgør  stort 
set,  hvad  vi  vil  gøre,  når  vi  forlader 
det.« 

Selv  om  der  findes  mange  forskelli- 
ge former  for  familier,  lige  fra  store  fa- 
milier til  familier  med  enlige  forældre 
og  hjem  med  blot  én  person,  er  det  de 
samme  ting,  der  er  kendetegnende 
for  et  lykkeligt  hjem,  sagde  han.  »Jeg 


kalder  disse  'adelsmærker  for  et  lyk- 
keligt hjem'.  De  består  af  bøn,  en  bog- 
samling, der  kan  give  lærdom,  en  arv 
af  kærlighed  og  en  skat  af  vidnes- 
byrd.« 

Anvendelse  af  bøn  er  så  universel 
og  dens  resultat  så  gavnligt,  at  bøn- 
nen kvalificerer  sig  som  det  største 
adelsmærke  for  et  lykkeligt  hjem, 
sagde  han,  idet  han  bemærkede,  hvor 
vigtig  både  den  enkeltes  bøn  og  bøn 
sammen  med  familien  er.  »Hvis  no- 
gen af  os  har  været  sene  til  at  lytte  til 
rådet  om  altid  at  bede,  er  der  intet 
bedre  tidspunkt  at  begynde  end  nu.« 
Angående  lærdom  fra  bøger  sagde 
han,  at  vi  kan  lære  af  Herren  og  af  an- 
dre, der  har  visdom  at  dele  af:  »Læs- 
ning er  en  af  livets  sande  glæder  . . . 
Herren  har  rådet:  >søg  visdom  i  de 
allerbedste  bøger,  søg  efter  kund- 


Børn  observerer  tilsyneladende  små  lektioner  i  kærlighed,  når  de  stille  opsluger  deres  forældres  eksempel,  belærte  præsident  Monson  i  en 
satellitudsendelse. 

skab  ved  læsning  og  ved  tro<,  (L&P 
88:118).« 

»Vi  bør  altid  være  engageret  i  vo- 
res ægteskabs  succes«,  rådede  præ- 
sident Monson.  »Børn  observerer  til- 
syneladende små  lektioner  i  kærlig- 
hed, når  de  stille  opsluger  deres  for- 


G rundloven  af  5.  juni  1849  havde 
skabt  de  politiske  og  juridiske 
forudsætninger  for  religiøs  aktivitet 
uden  for  den  lutherske  statskirke.  De 
folkelige  bevægelser  og  religiøse 
vækkelser  i  befolkningen  banede  ve- 
jen for  mormonernes  succes,  som  Jo- 
hannes Døberen  havde  gjort  det  for 
Jesus. 

Andre  forskere  har  -  for  nu  at  blive 
i  bondesproget  -  lagt  større  vægt 
på  sædekornet,  som  mormonerne 
spredte:  det  specielle  budskab, 
som  så  at  sige  lå  indbygget  i  mor- 
monismen, og  som  på  en  måde  til- 
talte i  hvert  fald  visse  sider  i  dansk 
mentalitet. 

Det  gjaldt  danskernes  generelle, 
kritiske  holdning  over  for  alle  autori- 
teter, deres  skeptiske  holdning  over 
for  tidens  intellektuelle  rationalisme  - 
som  specielt  var  på  mode  blandt  en 


ældres  eksempel.«  Han  citerede  sin 
fars  eksempel  på  tjeneste  ved  at  un- 
dervise i,  hvor  vigtigt  det  er  at  elske 
andre. 

»Det  er  ikke  nok  for  forældre  kun 
at  have  stærke  vidnesbyrd«,  tilføjede 
præsident  Monson.  »Det  er  begræn- 

1850 

Mormonernes 


hel  præstegeneration  -  og  så  den 
specielt  stærke  kritik  af  den  danske 
statskirke  fra  landets  førende  filosof, 
Søren  Aaby  Kierkegaard. 

Næppe  alle  faghistorikere  har  væ- 
ret i  stand  til  at  se  på  lighederne  mel- 
lem mormonismen  og  danskernes 
mentalitet.  Tværtimod  har  flere  lagt 
vægt  på,  at  mormonerne  netop  havde 
succes  i  de  befolkningsgrupper,  der 
socialt  og  mentalt  befandt  sig  i  dansk 
civilisations  periferi. 

Den  danske  kirkehistoriker,  Elisa- 
beth Dons  Christensen,  gjorde  for 
nogle  år  tilbage  i  Kirkehistoriske 
Samlinger  op  med  den  fremtrædende 
teolog  og  kirkehistoriker  P.G.  Lind- 
hardts hovedforklaring  på  mormo- 
nernes succes  her  i  landet.  Den  gik 
kort  fortalt  ud  på,  at  mormonerne 
»sigtede  på  en  åndeligt  og  socialt 
lavtstående  befolkning«  med  en  ud- 

set,  hvor  længe  børn  kan  leve  på  for- 
ældres overbevisning.«  Han  sagde,  at 
forældres  eksempel  på  »kærlighed  til 
Frelseren,  ærbødighed  for  hans  navn 
og  ægte  respekt  for  hinanden  er  et 
frugtbart  såbed,  hvor  et  vidnesbyrd 
kan  vokse. «□ 


vandringsdoktrin,  der  har  virket  sær- 
ligt tiltrækkende  på  især  denne  be- 
folkningsgruppe. Dons  Christensens 
undersøgelser  godtgjorde,  at  mormo- 
nerne havde  flest  tilhængere  i  de 
fattigere  befolkningslag,  men  him 
afviste,  at  det  så  meget  var  mormo- 
nernes bevidste  indsats  for  at  påvirke 
denne  befolkningsgruppe,  som 
det  forhold,  at  det  var  nemmere  at  gå 
fra  én  fremmedgjort  del  af  samfundet 
til  en  anden  end  at  opgive  medlem- 
skabet i  den  etablerede  del  af  samfun- 
det til  fordel  for  en  fremmedgjort  del 
af  samfundet.  Det  var  altså  ikke  så 
meget  mormonernes  budskab  eller 
deres  systematiske  proselytarbejde, 
der  talte,  men  det  forhold,  at  marken 
var  hvid  til  mormonernes  hastarbej- 
de. 

Mormonerne  havde  succes  i  de  om- 
råder og  i  de  befolkningslag,  hvor 
Folkekirken  og  den  øvrige  del  af  det 
etablerede  samfund  havde  mistet  ta- 
get i  forvejen. 

Den  danske  kirkehistoriker,  Knud 
Banning,  gik  så  vidt  som  til  -  ud  fra 
samtidige,  men  sikkert  ikke  helt  for- 
domsfrie vurderinger  -  at  drage  den 
konklusion,  at  mormonerne  var  »en 


Missions(dan)mark 
var  hvid  til  høsten 

I  mange  år  var  Danmark  mormonernes  mest  frugtbare  missionsmark  uden  for 
det  engelske  sprogområde.  Hvordan  gik  det  for  sig,  at  mormonerne  havde  så 
stor  succes  i  netop  Danmark?  Forskerne  har  hidtil  hældt  til  to  anskuelser,  der 
ikke  nødvendigvis  er  modstridende.  Nogle  har  i  Danmark  set  en  specielt 
frugtbar  missionsmark  for  mormonismen:  Den  specielle  sociale  struktur,  der 
blev  skabt  under  reformårene  1784-1797,  havde  givet  den  brede  befolkning 
økonomisk  selvstændighed  og  individuel  selvbevidsthed. 


skør  samling  af  fjogede  og  lastefulde 
individer.« 

Selv  om  en  sådan  beskrivelse  lyder 
morsom  og  fortæller  ganske  givet  no- 
get væsentligt  om  fortidens  virkelig- 
hed, er  den  sikkert  ikke  ganske  dæk- 
kende. 

Meget  taler  for,  at  det  netop  er 
frugtbart  at  se  på  betydningen  af  ind- 
flydelsen fra  datidens  skarpeste  me- 
ningsdannere -  som  Kierkegaard  -  og 
den  generelle  danske  mentalitet,  hvis 
man  vil  forstå  mormonismens  succes 
i  Danmark. 

Kierkegaard,  kristendommen  og 
kirken 

I  dag  betragter  de  fleste  danskere 
H.C.  Andersen,  N.RS.  Grundtvig  og 
Søren  Kierkegaard  med  stolthed  som 
værdige  og  centrale  repræsentanter 
for  det,  der  er  ægte  dansk.  Helt  så  en- 
kelt så  det  ikke  ud  i  samtiden.  De  var 
alle  tre  i  perioder  utilfredse  med 
samfundet  eller  med  deres  position 
i  samfundet.  Tænk  på  H.C.  Ander- 
sens selvbiografiske  skildring  i  »Den 
Grimme  Ælling«,  Grundtvigs  person- 
lige kamp  for  at  opretholde  sine 
rettigheder  som  almindelig  præst  og 
Kierkegaards  hårde  kritik  af  statskir- 
ken (»Kirkestormen«). 

De  tre  genier  havde  hver  deres  spe- 
cielle kristne  syn,  der  adskilte  dem  fra 
den  herskende  holdning  i  samtidens 
kirkelige  establishment.  Det  ses  tyde- 
ligt, hvis  man  reflekterer  over  følgen- 


Joseph  Smith. 


de  og  lignende  spørgsmål:  1)  Hvor- 
dan harmonerer  »Historien  om  en 
Moder«  med  det  evangelisk-luther- 
ske  syn  på  den  universelle  og  uforbe- 
holdne tilgivelse?  2)  Hvordan  ville 
Den  Danske  Folkekirke  have  set  ud, 
hvis  Grtmdtvig  helt  var  blevet  ude- 
lukket fra  dansk  kirkeliv?  3)  Var /er 
Søren  Kierkegaards  kritik  mod  det 
etablerede  kirkesamfund  egentlig  re- 
levant? 

Med  sine  hårde  -  man  fristes  til  at 
sige  fanatiske  -  krav  til  sig  selv  og  an- 
dre virker  Kierkegaard  nok  som  den, 
der  fortsat  er  mest  vanskelig  at  karak- 
terisere som  typisk  dansk.  Han  var  i 
mange  henseende  meget  påvirket  af 
den  internationale  kritik  af  kristen- 
dommen, som  den  kom  til  udtryk  hos 
Immanuel  Kant,  der  paradoksalt  nok 
med  sin  kritik  netop  ville  redde  kri- 
stendommen -  ligesom  Martin  Lut- 
her og  Kierkegaard  selv.  Kant  rystede 
den  kristne  verden  -  som  Spinoza  al- 
lerede tidligere  havde  gjort  det  -  ved 
sine  angreb  lige  midt  ind  i  kirkens 
hjerte:  »Kristus  har  bragt  Guds  Rige 
nærmere  til  jorden,  men  man  har  ikke 
forstået  ham,  og  i  stedet  for  Guds 
Rige  har  vi  fået  præsternes  rige«. 
Kant  fremførte,  at  »al  slags  fromt  non- 
sens« bliver  indprentet  som  »him- 
melsk hoftjeneste«,  og  folk  tror,  at  de 
»ved  smiger  kan  vinde  den  himmel- 
ske Herres  gunst«.  Det  var  ikke  præ- 
dikantens, men  akademikerens  bud- 
skab. Der  blev  derfor  ikke  skabt  en 
massebevægelse,  men  Kants  kritik 
førte  til  en  stille,  intellektuel  spisen  af 
frugten  fra  kundskabens  træ.  Som  det 
senere  så  rigtigt  er  blevet  sagt:  »For- 
nuften taler  lavmælt,  men  vedhol- 
dende« -  og  den  nåede  i  hvert  fald  til 
Søren  Kierkegaard.  Søren  Kierkega- 
ard efterlyste  den  sande  og  levende 
kristendom  i  nytestamentlig  forstand 
-  og  den  alvorlige  søgen  efter  Guds 
Rige!  »Søg  først  Guds  Rige«,  havde 
Jesus  sagt.  Det  stod  i  hvert  fald  i  Bibe- 
len. >  . 

Men  hvad  var  det,  den  imge  cand. 

theol.  Ludvig  From  søgte?  Guds  Rige 
var  det  i  hvert  fald  ikke.  Han  havde 
først  studeret  teologi  på  Universitetet 
og  derefter  været  på  pastoralsemina- 
riet. Da  han  endelig  søgte  noget,  var 
det  et  embede  -  et  kongeligt  levebrød 
som  præst!  Grundtvig  havde  med 
hele  sin  sjæl  vendt  sig  kritisk  mod 
denne  institutionalisering  af  kristen- 
dommen, som  ødelagde  muligheder 
for  en  naturlig  åndelig  og  intellektuel 
udfoldelse.  Han  var  ikke  meget  for  at 
skulle  aflevere  sin  prøveprædiken,  da 
han  skulle  vise  sine  evne  som  prædi- 
kant over  for  lærerne  på  pastoralse- 
minariet. Han  kunne  ikke  -  påstod 
han  provokerende  -  prædike  for  tom- 
me stole;  underforstået,  man  kan  ikke 
kommunikere  budskabet,  når  det 
ikke  er  indholdet,  men  formen,  der  er 
til  prøvelse. 

Der  var  ikke  langt  fra  prøven  til 
skuespillet  og  fra  skuespillet  til  hyk- 
leriet. Kierkegaard  gik  videre  og  på- 
stod direkte:  »Christendommen  er 
slet  ikke  til  -  dog  lever  de  [præsterne] 
deraf«.  Og  »det  er  den  Art  Gudsdyr- 
kelse man  -  under  Ed  -  vover  at  byde 
Gud«,  fortsatte  Kierkegaard  indigne- 
ret. 

Allerede  tidligt  i  sit  forfatterskab 
vendte  Kierkegaard  sig  imod  det 
middelmådige:  »Lad  andre  klage 
over,  at  tiden  er  ond;  jeg  klager  over, 
at  den  er  ussel«.  Han  så,  at  det  for 
mange  var  livets  mål  at  få  et  levebrød; 
en  lidenskab  at  blive  forenet  med  en 
rig  pige;  venskabets  kerne  at  hjælpe 
hinanden  i  pengeforlegenhed;  vis- 
dom, hvad  de  fleste  havde  vedtaget 
var  visdom;  begejstring  at  holde  en 
tale;  mod  at  vove  10  000  kr.;  hjertelig- 
hed at  sige  velbekomme  efter  et  mid- 
dagsmåltid; og  gudsfrygt  en  gang  om 
året  at  gå  i  kirke.  Som  de  klassiske, 
bibelske  profetskikkelser  afskyede 
han  disse  kræmmersjæle,  der  mente 
at  kunne  slippe  godt  fra  at  snyde  Vor- 
herre lidt,  når  det  gjaldt  om  sjælskrav. 
Generelt  slog  han  til  lyd  for,  at  den 
kristne  forlangte  for  lidt  af  Gud  -  og 


for  lidt  af  sig  selv.  Det  moderne  men- 
neske var  for  bange  til  at  forvente  og 
forlange  og  forstod  ikke  det  centrale  i 
det  jødisk-kristne  doktrinære  arv: 
»Uden  tro  er  det  umuligt  at  behage 
Gud«. 

Man  kan  efter  temperament  be- 
tragte Søren  Kierkegaard  som  en  tan- 
kens reformator  eller  provokatør, 
men  er  det  rimeligt  blot  at  rubricere 
ham  som  en  fanatiker,  fordi  hans 
synspunkter  ikke  passer  ind  i  vort 
verdenssyn  og  vor  mermeskeopfattel- 
se?  Ved  vurderingen  af  dette  spørgs- 
mål bør  man  gøre  sig  klart,  at  Søren 
Kierkegaard  ikke  selv  gjorde  krav  på 
at  blive  betragtet  sig  som  kristen.  Han 
forsøgte  ikke  at  tjene  særinteresser,  at 
blive  frelst  eller  i  selvtilfredshed  at 
frelse  andre.  »Jeg  vil  ikke  andet  end 
redelighed«. 

Men  da  Biskop  Martensen  glorifi- 
cerede sin  forgænger  i  embedet,  Bi- 
skop Mynster,  for  at  være  et  sand- 
hedsvidne, så  måtte  det  irritere  den 
sandhedssøgende  og  dybt  reflekte- 
rende Kierkegaard.  Var  det  ikke  for- 
kert at  sidestille  den  velbjergede  em- 
bedsmand med  de  bibelske  profeter, 
der  havde  bevidnet  deres  budskab 
med  livets  som  indsats  -  og  i  sidste 
ende  betalt  prisen? 

Krævede  det  ikke  mere  af  den  ægte 
martyr  end  at  være  en  udspekuleret 
kræmmersjæl,  der  forstod,  hvornår 
det  kimne  betale  sig  at  tjene  Gud? 

Man  kan  betragte  Søren  Kierkega- 
ard som  en  slags  tankens  reformator, 
der  ikke  nåede  at  gennemføre  sit  ho- 
vedværk, og  som  under  andre  om- 
stændigheder måske  kunne  have  fået 
en  anderledes  central  placering  i 
dansk  kirkeliv.  Det  er  imder  alle  om- 
stændigheder tvivlsomt,  om  Kierke- 
gaard ville  have  været  tilfreds  med 
indflydelse  udelukkende  på  det  teo- 
retiske plan:  »Er  da  fornuften  alene 
døbt,  er  lidenskaberne  hedninger?« 
havde  han  spurgt. 

For  Kierkegaard  var  det  ikke  til- 
strækkeligt, at  man  legede  kristne. 


For  Kierkegaard,  der  siden  sin  ung- 
dom havde  sat  sig  for  at  finde  den 
»Idé  for  hvilken  jeg  vil  leve  og  dø«, 
var  kristendom  noget,  der  skulle  ta- 
ges alvorligt!  Der  var  noget^  profetisk 
over  Kierkegaard,  og  noget  kierkega- 
ardsk  over  profeten  Joseph  Smith. 
Det  var  nærliggende  at  drage  paral- 
leller mellem: 

Profeten  Joseph  Smith  og  filosoffen 
Søren  Kierkegaard 

Der  er  tilsyneladende  ikke  noget 
fælles  for  den  amerikanske  mormon- 
profet, Joseph  Smith,  og  det  danske  fi- 
losofiske geni,  Søren  Kierkegaard. 
Altså  lige  bort  set  fra,  at  de  begge  le- 
vede kort  og  næsten  samtidig  -  Jo- 
seph Smith  (1805-1844)  blev  39  år  og 
Søren  Kierkegaard  (1813-1855)  blev 
42  år:  Joseph  Smith  påstod  at  tale  på 
Guds  vegne,  og  erklærede  sig  frejdigt 
som  profet  for  folket,  en  virkelig  arv- 
tager efter  de  bibelske  profeter  og 
apostle.  Søren  Kierkegaard  ville  end 
ikke  påberåbe  sig  at  være  kristen; 
han  ønskede  kim  redelighed.  Joseph 
Smith  kom  fra  fattige  sociale  forhold 
og  havde  økonomiske  vanskelighe- 
der hele  sit  korte  liv.  Kierkegaard  le- 
vede økonomisk  ubekymret  livet 
igennem  og  kurme  koncentrere  sig 
om  sit  skriveri  -  måske  lige  bortset  fra 
de  sidste  år.  Joseph  Smith  var  udad- 
vendt og  aktiv  i  det  praktiske.  Kierke- 
gaard var  indadvendt  og  iagttog  og 
reflekterede  over  andres  aktiviteter. 
Joseph  Smith  levede  i  civilisationens 
udkant.  Søren  Kierkegaard  levede 
stort  set  hele  sit  liv  beskyttet  i  storby- 
ens kulturliv. 

Joseph  Smith  var  i  det  store  og  hele 
selvlært.  Kierkegaard  var  professio- 
nel, hele  vejen  igermem  lærd.  Joseph 
Smith  var  høj,  flot  og  stærk  som  kong 
Saul.  Søren  Kierkegaard  var  spinkel, 
svag  og  sygelig  som  kong  David. 

Forskellene  synes  indlysende.  Men 
ved  at  gå  lidt  under  overfladen  mær- 
ker man  straks,  at  der  er  noget  fælles 
over  dem:  Begge  indså  tidligt,  at 

Søren  Kierkegaard. 


man  måtte  lide  for  sin  tro,  om  nød- 
vendigt dø  for  den.  Begge  var  de 
indstillet  på  at  kæmpe  for  deres  sag 
uanset  konsekvenser,  selv  med  livet 
som  indsats:  Profetisk  havde  Joseph 
Smith  udtalt,  at  han  som  et  lam  frivil- 
ligt gik  til  slagtebænken,  da  han  lod 
sig  arrestere  og  føre  til  Carthage 
fængslet,  hvor  han  skånselsløst  var 
blev  skudt  ned  og  dræbt  af  en  gemen 
pøbelhob. 

Mindre  dramatisk,  men  lige  så  pro- 
fetisk havde  Søren  Kierkegaard  gen- 
nemskuet, at  hans  ånd  hurtigt  ville 
slide  hans  skrøbelige  legeme  op  før 
tiden,  men  også  han  havde  tidligt 
valgt  at  finde  den  idé,  han  ville  leve 
og  dø  for.  Begge  kan  siges  at  have  op- 
nået at  dø  i  kamp  for  deres  tro.  Joseph 
Smith  blev  som  sagt  dræbt  under  dra- 
matiske omstændigheder,  Søren  Kier- 
kegaard faldt  under  mindre  drastiske 
omstændigheder  simpelt  hen  om  i  en 
af  Københavns  gader. 

Det  er  nok  muligt,  at  der  var  stor 
forskel  på  menigmands  mentalitet  og 
mormonernes,  men  der  var  tydeligvis 
en  klar  forbindelse  mellem  den  kier- 
kegaardske specielle  kirkekritiske 
holdning  og  mormonismens  tidligere 
og  særegne  historie.  □ 

Bent  Raymond  førgensen, 
Frederiksberg  Ward 


Ianledning  af  150-året  for  evan- 
geliets komme  til  Danmark 
udskrev  »År  2000  komiteen«  en 
musikkonkurrence  for  kirkens 
medlemmer. 

Alle  interesserede  blev  opfor- 
dret til  at  skrive  en  ny  sang/ sal- 
me, der  udtrykker  deres  følelser 
for  evangeliet  og  evt.  om  dets 
kormne  til  Danmark. 

Medlemmer  fra  alle  landets 
dele  fik  travlt  med  at  komponere 
musik  og  skrive  tekster.  Der  blev  i 
alt  indsendt  12  sange  og  salmer  af 
meget  forskellig  karakter. 

»År  2000  komiteen«  nedsatte 


Musikkonkurrencens 
vindere 


et  udvalg  bestående  af  to  perso- 
ner fra  hver  stav,  som  skulle  ud- 
vælge vinder-sangene  eller  -sal- 
merne. 

Udvalget  delte  de  indsendte  bi- 
drag op  i  tre  forskellige  kategori- 
er og  fandt  en  vinder  i  hver  af  dis- 
se kategorier. 

Vinderne  i  de  forskellige  kate- 
gorier er  følgende: 

Forsamlingssang: 
Vi  i  sandhed  må  os  fryde 
Tekst:  Gerda  Jensen,  Aalborg 
Musik:  Lisbeth  Bro,  Aalborg 


Korsats: 

Sangen  er  hjertets  tale 
Tekst  &  musik:  Per  Borgen, 
Rønne 

Solosang:  Vi  går  frem  i  tro 
Tekst:  Preben  Klitgård,  Aalborg 
Musik:  Jimmy  Klitgård,  Aalborg 

Et  stort  tillykke  til  vinderne! 
Vindersangene  og  -salmerne  er 
blevet  sendt  ud  til  alle  grene  og 
ward,  og  vi  glæder  os  til  at  høre 
dem  i  forbindelse  med  de  forskel- 
lige festligheder,  som  er  planlagt 
i  forbindelse  med  150-året.  □ 

red. 


12  brødre  ordineret 


V'"ed  stavskonferencen  i  Køben- 
havn Stav  den  16.  april  2000  blev 
ti  brødre  ordineret  til  ældste  og  to 
brødre  til  højpræst.  Hjertelig  tillykke 
til  alle  brødrene.  □ 

red. 


Fra  venstre  ses:  Lasse  Ronnenberg,  Allan 
Hentzen,  Peter  Hentzen,  Henrik  Hansen, 
Jacob  Larsen,  Ivan  Diminjace,  Hans  Bischof 
(højpræst),  Jesper  Olsen,  Nicolai  Als, 
Thomas  Olsen,  Nicolai  Krebs  og  Søren 
Larsen  (højpræst). 


K I R  K  E  N YT 

14 


Kim  Riedel,  en  ung  mand  på  vej 


Kim  Riedel  besøgte  mig  en  formiddag,  inden  han  via  England  rejste  på 
mission  til  Zurich  i  Schweiz.  Vi  talte  om  hans  idræt,  hans  forhold  til  Kirken 
og  om  det  at  rejse  på  mission. 


Kim  er  født  ind  i  Kirken.  Han  er 
født  i  1977  som  næstældst  i  en 
flok  på  fire  drenge.  Siden  sit  niende  år 
har  han  dyrket  den  koreanske  kamp- 
sport taekwondo.  Med  sin  statur,  høj 
og  slank,  har  han  haft  fordel  af  sine 
lange  ben,  når  han  udøver  denne 
fuldkontaktsport. 


Der  er  mange  her  i  Danmark,  som 
dyrker  taekwondo.  Vort  land  er  et  af 
de  førende  i  verden,  hvad  angår  ud- 
øvere og  talent. 

Og  når  unge  Riedel  gør  noget,  gør 
han  det  rigtigt.  Derfor  var  det  natur- 
ligt for  ham  på  et  tidspunkt  at  stile 
mod  og  satse  på  at  blive  en  af  landets 


Kim  Riedel  i  fuld  kampsportuniform. 


bedste  inden  for  sin  vægt-  og  alders- 
gruppe. Kim  arbejdede  meget  seriøst 
og  brugte  al  sin  tid,  kræfter  og  energi 
på  dette  projekt.  Og  han  blev  også  en 
af  de  tre  bedste  i  Danmark. 

Og  som  han  selv  sagde:  »Visdoms- 
ordet  er  en  stor  hjælp.  I  forhold  til 
mine  konkurrenter  har  jeg  afgjort  haft 
fordel  af  at  følge  de  rammer  og  vær- 
dier, min  familie  og  Kirken  sætter«. 

Nu  har  Kim  imidlertid  trukket  sig 
fra  konkurrencesport.  Han  har  taget 
instruktørkurser  og  bruger  nu  sin  tid 
på  at  undervise  andre  i  taekwondo- 
ens  finesser. 

Efter  folkeskolen  har  Kim  foruden 
sporten  arbejdet  og  afsluttet  HF.  Side- 
løbende hermed  har  han  naturligvis 
også  deltaget  i  Kirkens  aktiviteter  og 
haft  forskellige  kaldelser,  bl.a.  som 
lærer  i  Primary  og  som  UV-formand. 
Men  nu  er  han  klar  til  at  bruge  24  ti- 
mer i  døgnet  i  to  år  på  at  være  missi- 
onær for  Kirken.  Og  at  han  netop  blev 
kaldet  til  den  tysktalende  del  af 
Schweiz,  er  han  absolut  ikke  ked  af. 
Hans  far,  Detlef,  er  fra  Tyskland,  og 
derfor  ligger  dette  sprog  let  for  Kim. 

Da  jeg  spørger  ham,  hvorledes  han 
har  overvejet  at  holde  sin  fysiske 
form  i  de  næste  to  år,  smiler  han  og 
taler  om  at  cykle  i  Schweiz  og  om  at 
stå  ekstra  tidligt  op  for  at  gøre  øvel- 
ser. Han  håber  også,  at  han  kan  få  lov 
til  at  undervise  børn  og  andre  inter- 
essserede  i  sporten  på  p-dage. 

Sidste  fredag  i  februar  var  der  sur- 
prisefest for  Kim  hos  gode  vermer. 
Det  var  en  god  og  herlig  aften,  og  de 
mange,  som  mødte  op,  morede  sig. 
Nadvermødet  inden  hans  afrejse  den 
8.  marts  var  også  koncentreret  om 
Kim  Riedels  fremtidige  udfordringer. 
Hele  wardet  ønskede  ham  held  og 
lykke  samt  mange  gode  oplevelser  og 
udfordringer  på  missionen.  □ 

Marita  Hyldtoft,  Odense  1.  ward 

Mormons  Bog  på  norsk 
har  50  års  jubilæum 

I  100  år,  fra  1850  til  1950  måtte  nordmændene  klare  sig  med  den  danske  oversættelse  af 
Mormons  Bog,  indtil  juli  måned  1950,  hvor  den  udkom  på  norsk.  Det  første  sprog,  som 
Mormons  Bog  blev  oversat  til,  var  dansk,  der  dengang  også  var  Norges  officielle  skrift- 
sprog. 


Lys  over  Norge  skrev  i  juli 
f  1950  om  denne  store  begi- 
venhed: 

»Den  er  kommet ! 

Mormons  Bog,  som  vi  alle 
har  ventet  på,  er  her  endelig. 
For  første  gang  er  den  kom- 
met i  norsk  udgave. 

Folk,  som  ikke  har  kend- 
skab til  Kirken,  har  ofte  sagt, 
at  de  sidste  dages  hellige  har 
sin  egen  Bibel,  og  at  vi  ikke 
tror  på  Bibelen,  men  i  stedet 
bruger  Mormons  Bog  . . . 

Som  medlemmer  af  Jesu 
Kristi  Kirke,  der  er  oprettet  i 
de  sidste  dage,  tror  vi  på  Bibe- 
len. Blandt  vore  fire  standard- 
værker bliver  den  næsten  al- 
tid nævnt  først. 

Vi  tror  på  alt  det,  som  Gud 
har  åbenbaret  til  sine  tjenere  i 
fordums  dage,  og  som  er  ned- 
skrevet i  Bibelen  . . .  men  ind- 
skrænker ikke  Guds  magt  til 
at  åbenbare  sin  vilje  til  en 
bestemt  uddeling.  Vi  prøver 
heller  ikke  at  fornægte  det 
faktum,  at  verden  er  i  lige  så 


stor  nød  nu,  om  ikke  større, 
end  den  var  dengang.  Vi  har 
ganske  vist  nogle  af  Guds  ord 
skrevet  i  Bibelen,  men  vi  kan 
se  med  vore  naturlige  øjne,  at 
det  ikke  er  nok  ... 

Vi  ved,  at  selv  om  verden 
har  Bibelen,  er  der  mange, 
som  ikke  tror  på  Kristus  og 
hans  lærdomme.  Hvor  meget 
stærkere  ville  evangeliet  ikke 
fæste  sig  i  manges  sind  og 
hjerte,  hvis  der  var  to  bøger 
som  vidnede  om  Kristus,  og 
som  kom  fra  to  forskellige 
verdensdele?  Dette  så  Gud  i 
sin  visdom  og  sørgede  for,  at 
optegnelserne  i  Mormons  Bog 
blev  opbevaret  gennem  man- 
ge århundreder,  så  verden  vil- 
le få  endnu  et  vidne  om  Kristus« 
{Lys  over  Norge,  s.  164-165, 
1950). 

Fra  1950  er  bogen  blevet 
trykt  i  det  ene  oplag  efter  det 
andet.  Fra  1988-1998  blev  der 
trykt  118  000  eksemplarer. 
Under  den  antagelse  at  et  lig- 
nende antal  blev  tryk  i  de  øv- 
rige år,  vil  det  sige,  at  der  fore- 


ligger noget  i  nærheden  af  en 
halv  million  eksemplarer  på 
norsk.  Derfor  skulle  gennem- 
snitligt hver  ottende  norske 
statsborger  være  i  besiddelse 
af  et  eksemplar. 

Medlemmer  og  missionæ- 
rer i  Norge  har  foræret  bogen 
til  alle,  som  har  villet  tage 
imod  denne  storslåede  gave. 

Ovennævnte  artikel  i  Lys 
over  Norge  fortsætter:  »Hvor 
mange  gange  har  du  læst 
Mormons  Bog?  Læs  den  igen 
og  igen,  og  følg  hver  gang 
Moronis  anvisning:  ,Og  når  1 
modtager  disse  ting,  forma- 
ner jeg  jer  til  at  adspørge 
Gud,  den  evige  Fader,  i  Kristi 
navn,  om  disse  ting  ikke  er 
sande;  og  dersom  I  beder  af 
oprigtigt  hjerte  og  med  fast 
forsæt  samt  med  tro  på 
Kristus,  da  vil  han  åbenbare 
sandheden  deraf  for  jer  gen- 
nem den  Helligånds  kraft' 
(Moroni  10:4).«  Opfordringen 
er  den  samme  i  dag.  □ 

red. 

